**Otázky na skúšku z MPV I**

1. Vysvetlite pôvod pojmu medzinárodné právo verejné a charakterizujte medzinárodné právo súkromné a jeho vzťah k medzinárodnému právu verejnému.
2. Charakterizujte predmet medzinárodného verejného práva a jeho prípadné obmedzenia a uveďte aspoň šesť osobitostí medzinárodného práva verejného v porovnaní s vnútroštátnym právom a krátko ich charakterizujte
3. Uveďte a charakterizujte prejavy medzinárodnoprávnej subjektivity subjektov medzinárodného práva.
4. Charakterizujte medzinárodné medzivládne organizácie ako subjekt medzinárodného práva a uveďte špecializované medzinárodné orgány (inštitúcie), ktoré majú medzinárodnoprávnu subjektivitu.
5. Charakterizujte subjekty *sui generis*
6. Charakterizujte medzinárodnoprávnu subjektivitu jednotlivca v oblasti trestnoprávnej zodpovednosti a ochrany ľudských práv
7. Definujte pojem subjekt medzinárodného práva verejného a charakterizujte ho, vymenujte subjekty medzinárodného práva
8. Charakterizujte medzinárodnoprávnu subjektivitu povstaleckého hnutia a národnooslobodzovacieho hnutia
9. Charakterizujte národ ako subjekt medzinárodného práva a základnú medzinárodnoprávnu úpravu práva národov na sebaurčenie
10. Charakterizujte inštitút uznania za povstalcov, uznania za bojujúcu stranu, uznania za národ a inštitút uznania orgánov národnooslobodzovacieho hnutia (uznania za národ bojujúci za nezávislosť).
11. Uveďte a stručne popíšte konštitutívne prvky, o ktoré sa opiera vznik medzinárodnoprávnej subjektivity štátu.
12. Uveďte a popíšte existujúce spôsoby vzniku a zániku štátu a teórie a zásady, ktoré sa používajú v oblasti uznávania subjektivity štátu.
13. Charakterizujte najdôležitejšie črty inštitútu uznania štátu a uznania vlády
14. Uveďte a charakterizujte základné princípy sukcesie štátov do medzinárodných zmlúv podľa Viedenského dohovoru o sukcesii štátov vo vzťahu k medzinárodným zmluvám (1978).
15. Charakterizujte základné práva a povinnosti štátu
16. Charakterizujte právne dôsledky vzniku štátu a uveďte dve najdôležitejšie právne otázky, ktoré vzniknú v súvislosti so zánikom štátu.
17. Uveďte a charakterizujte základné princípy sukcesie podľa Viedenského dohovoru o sukcesii štátov vo vzťahu k štátnemu majetku, štátnym archívom a štátnym dlhom
18. Uveďte a stručne charakterizujte formálne pramene medzinárodného práva podľa článku 38 ods.1 Štatútu Medzinárodného súdneho dvora.
19. Uveďte definíciu pojmu „medzinárodná zmluva“ a charakterizujte identifikačné znaky medzinárodnej zmluvy, ktoré vyplývajú z existujúcich definícií tohto pojmu
20. Definujte pojem „medzinárodná obyčaj“ a charakterizujte jej najdôležitejšie črty
21. Charakterizujte vzťah medzinárodnej zmluvy a medzinárodnej obyčaje.
22. Charakterizujte všeobecné právne zásady uznávané civilizovanými národmi a súdne rozhodnutia ako prameň medzinárodného práva.
23. Charakterizujte náuku (vedu) najkvalifikovanejších odborníkov medzinárodného práva a ekvitu ako prameň medzinárodného práva.
24. Uveďte aké sú právne náležitosti a účinky jednostranných aktov štátov
25. Vysvetlite medzinárodnoprávny pojem *„desuetudo“* a charakterizujte význam vnútroštátnych právnych aktov a medzinárodnej zdvorilosti v kontexte prameňov medzinárodného práva
26. Charakterizujte význam jednostranných právnych aktov (rozhodnutí) Bezpečnostnej rady OSN ako prameňa medzinárodného práva
27. Charakterizujte význam Viedenského dohovoru o zmluvnom práve a uveďte definíciu medzinárodnej zmluvy podľa tohto dohovoru a jednotlivé druhy členenia medzinárodných zmlúv.
28. Uveďte a stručne charakterizujte predpoklady vzniku platnej medzinárodnej zmluvy.
29. Vymenujte druhy relatívnej ako aj absolútnej neplatnosti medzinárodnej zmluvy a charakterizujte ich právne následky.
30. Charakterizujte proces uzatvorenia medzinárodnej zmluvy.
31. Vymenujte a stručne charakterizujte spôsoby prejavenia súhlasu štátu byť viazaný zmluvou a uveďte rozdiel medzi ratifikáciou, schválením, prijatím a prístupom k medzinárodnej zmluve.
32. Charakterizujte podstatu inštitútu výhrady a námietok k medzinárodnej zmluve podľa Viedenského dohovoru o zmluvnom práve (1969).
33. Vysvetlite ako sa registrujú a publikujú medzinárodné zmluvy na úrovni medzinárodného práva a v rámci právneho poriadku Slovenskej republiky a vysvetlite, či je možné neplatnú zmluvu predbežne vykonávať.
34. Uveďte pravidlá výkladu (interpretácie) medzinárodných zmlúv a vysvetlite pravidlá ich zmeny a úpravy podľa Viedenského dohovoru o zmluvnom práve (1969) .
35. Uveďte a stručne charakterizujte spôsoby zániku (skončenie platnosti) medzinárodnej zmluvy.
36. Uveďte dôvody a právne následky prerušenia vykonávania (suspendovanie) medzinárodnej zmluvy.
37. Uveďte a stručne charakterizujte druhy názvov medzinárodnej zmluvy a jej štruktúru
38. Charakterizujte normy a zásady medzinárodného práva a ich vzájomný vzťah.
39. Uveďte a charakterizujte základné zásady medzinárodného práva ako aj základné medzinárodné dokumenty, ktoré obsahujú úpravu týchto základných zásad.
40. Charakterizujte materiálne a procesné pravidlá medzinárodného práva a medzinárodnoprávne pravidlá „tvrdého práva (hard law)“ a „mäkkého práva (soft law)“.
41. Charakterizujte všeobecné, regionálne a partikulárne a individuálne alebo lokálne pravidlá medzinárodného práva
42. Definujte a charakterizujte dispozitívne a kogentné pravidlá medzinárodného práva a uveďte aspoň štyri príklady kogentných pravidiel
43. Uveďte a charakterizujte tri štádiá kodifikácie medzinárodného práva
44. Charakterizujte postavenie a činnosť Komisie OSN pre medzinárodné právo, jej súčasný kodifikačný program, vysvetlite pojem „prvé čítanie (angl. first reading)“ a „druhé čítanie (angl. seconfd reading)“ kodifikačného dokumentu v rámci Komisie OSN pre medzinárodné právo a uveďte aké odporúčania vo vzťahu ku kodifikačnému návrhu môže Komisia OSN pre medzinárodné právo dať Valnému zhromaždeniu OSN po jeho druhom čítaní.
45. Vymenujte orgány OSN, ktoré sa v súčasnosti podieľajú na kodifikácii medzinárodného práva charakterizujte proces a formy mimozmluvnej kodifikácie medzinárodného práva v rámci Komisie OSN pre medzinárodné právo
46. Uveďte a stručne charakterizujte dve základné obyčajovo-zmluvné pravidlá medzinárodného práva, ktoré nepriamo upravujú otázku vzťahu medzinárodného a vnútroštátneho práva ako aj príklady slovenských vnútroštátnych noriem, ktoré upravujú otázku vzťahu medzinárodného a vnútroštátneho práva. Uveďte ktoré koncepcie vzťahu medzinárodného práva a vnútroštátneho práva sú aplikované v právnom poriadku Slovenskej republiky
47. Vymenujte a charakterizujte tri teórie vzťahu medzinárodného a vnútroštátneho práva podľa existujúcich názorov vedy medzinárodného práva.
48. Charakterizujte pojmy transformácia a adaptácia ako aj inkorporácia a adopcia medzinárodných zmlúv. Charakterizujte pojmy „primárna recepčná norma“ a „sekundárna recepčná norma“, ktoré sa vo vede používajú v súvislosti so zabezpečením právneho života noriem medzinárodného práva vo vnútroštátnom práve
49. Charakterizujte základnú koncepciu aplikácie inštitútu zodpovednosti štátov za protiprávne správanie v duchu článku 1 Návrhu článkov o zodpovednosti štátov za protiprávne správanie (2001) Vymenujte a charakterizujte základné prvky zodpovednosti štátu za protiprávne správanie.
50. Vymenujte a charakterizujte šesť okolností vylučujúcich protiprávnosť správania sa štátu.
51. Charakterizujte podstatu a právne dôsledky vážneho porušenia záväzkov podľa kogentných noriem medzinárodného práva.
52. Uveďte a bližšie charakterizujte spôsoby náhrady škody pri porušení medzinárodnoprávneho záväzku.
53. Charakterizujte zodpovednosť za protiprávne správanie povstaleckých a národnooslobodzovacích hnutí, medzinárodných organizácií a jednotlivca v medzinárodnom práve.
54. Charakterizujte zodpovednosť štátov za škodlivé dôsledky činností, ktoré nie sú medzinárodným právom zakázané a jej odlišnosti od zodpovednosti štátov za protiprávne správanie.
55. Charakterizujte absolútnu (striktnú) zodpovednosť štátov za škody spôsobené kozmickými objektmi
56. Charakterizujte úpravu zodpovednosti štátov za činnosť nezakázanú medzinárodným právom v zmysle Dohovoru OSN o morskom práve (1982) a Dohovoru o šírom mori (1958) a v záväzných dohovoroch z oblasti kozmického práva.
57. Uveďte a vysvetlite pojmy donútenie a donucovacie opatrenia a klasifikáciu (druhy) a právnu úpravu donucovacích opatrení v medzinárodnom práve.
58. Charakterizujte individuálne donucovacie opatrenia (sankcie).
59. Charakterizujte zloženie a právomoci Bezpečnostnej rady OSN v oblasti kolektívnych donucovacích opatrení (sankcií)
60. Charakterizujte spôsob hlasovania Bezpečnostnej rady OSN v procedurálnych otázkach a v tzv. ostatných (bezpečnostných) otázkach a problematiku individuálneho a kolektívneho veta
61. Uveďte a charakterizujte možnosti právnej kvalifikácie protiprávnych správaní štátov Bezpečnostnou radou OSN (skutkové podstaty protiprávnych správaní) podľa článku 39 Charty OSN a aspoň jeden príklad praktickej aplikácie každej skutkovej podstaty v konkrétnom prípade
62. Charakterizujte donucovacie opatrenia Bezpečnostnej rady OSN bez použitia ozbrojenej sily
63. Charakterizujte donucovacie opatrenia Bezpečnostnej rady OSN s použitím ozbrojenej sily
64. Vysvetlite podstatu a právomoci tzv. mierových operácií a misií OSN
65. Charakterizujte inštitút sebaobrany a jeho úpravu v medzinárodnom práve.
66. Vysvetlite pojem preemptívna sebaobrana a pojem preventívna sebaobrana ako aj otázku legality takýchto spôsobov sebaobrany v medzinárodnom práve
67. Charakterizujte články 52 až 54 Charty OSN (1945), podľa ktorých môže Bezpečnostná rada OSN poveriť výkonom kolektívnych donucovacích opatrení s použitím sily oblastné dohody a orgány a uveďte aspoň dva praktické príklady kedy Bezpečnostná rada tieto články v praxi použila
68. Charakterizujte tzv. inteligentné sankcie (angl. smart sanctions) Bezpečnostnej rady OSN a ich formy
69. Uveďte a charakterizujte ustanovenia Charty OSN v oblasti mierového riešenia medzinárodných sporov.
70. Uveďte ako sa členia prostriedky mierového riešenia medzinárodných sporov a stručne ich charakterizujte
71. Charakterizujte diplomatické prostriedky riešenia sporov.
72. Charakterizujte spoločné črty a rozdiely medzinárodnej arbitráže a medzinárodného súdneho konania.
73. Charakterizujte štruktúru a činnosť Stáleho arbitrážneho dvora a uveďte a charakterizujte spôsoby založenia povinnej (obligatórnej) jurisdikcie v rámci medzinárodného rozhodcovského (arbitrážneho) konania.
74. Uveďte a charakterizujte štruktúru,  základné právomoci a spôsoby založenia právomoci Medzinárodného súdneho dvora.
75. Charakterizujte sporové konanie vrátane mimoriadneho opravného prostriedku pred Medzinárodným súdnym dvorom.
76. Charakterizujte posudkové konanie pred Medzinárodným súdnym dvorom.
77. Charakterizujte zloženie a činnosť Medzinárodného tribunálu pre morské právo.
78. Uveďte a stručne charakterizujte medzinárodné arbitrážne orgány